Wonder Woman

Η Wonder Woman (ελληνικά: Γουόντερ Γούμαν) είναι φανταστική χαρακτήρας των κόμικ της DC Comics. Είναι κόρη του Δία, βασιλιά των Ολύμπιων Θεών, και της Ιππολύτης, βασίλισσας των Αμαζόνων. Είναι Αμαζόνα και Ολύμπιας. Δημιουργήθηκε από τον Γουίλιαμ Μούλτον Μάρστον μαζί με τη σύζυγό του, Ελίζαμπεθ Χόλογουεί Μάρστον, και τον Χάρι Πίτερ. Η πρώτη εμφάνιση της Γουόντερ Γούμαν έγινε στο τεύχος #8 του περιοδικού All Star Comics  το 1941 σε δευτερεύουσα ιστορία του τεύχους.

Στην καταγωγή είναι Αμαζόνα και Ολύμπιας με προέλευση από τη Θεμίσκυρα. Στην πατρίδα της ονομάζεται Πριγκίπισσα Νταϊάνα της Θεμισκύρας, ενώ πέρα από τη πατρίδα της ονομάζεται Νταϊάνα Πρινς, που είναι και η πολιτική/μυστική της ταυτότητα.

Στις πρώτες ιστορίες λέγεται ότι γεννήθηκε άμωμα από τη μητέρα της την Βασίλισσα Ιππολύτη και η θεά Αθηνά της έδωσε ζωή, ενώ οι Ολύμπιοι θεοί της έδωσαν υπεράνθρωπες δυνάμεις ως δώρα. Ωστόσο, στα πρόσφατα χρόνια οι συγγραφείς των κόμικ έχουν ανανεώσει το προφίλ της, παρουσιάζοντάς την ως θυγατέρα του Δία και να την μεγαλώνουν η μητέρα της Ιππολύτη και οι θείες της Αντιόπη και Μεναλίππη. 

Είναι από τις πρώτες γυναίκες υπερηρωίδες που έχουν εμφανιστεί στην σύγχρονη εποχή. Έχει εμφανιστεί σε διάφορες προσαρμογές των κόμικς της DC, περιλαμβάνοντας ταινίες, τηλεοπτικές σειρές και βιντεοπαιχνίδια. Η Κάθι Λι Κρόσμπι την υποδύεται στην ομότιτλη τηλεταινία του 1974 και η Λίντα Κάρτερ στην ομότιτλη τηλεοπτική σειρά. Η Γκαλ Γκαντότ υποδύεται τον χαρακτήρα στο Εκτεταμένο Σύμπαν της DC (DCEU), εμφανιζόμενη στις ταινίες Batman v Superman: Η Αυγή της Δικαιοσύνης (2016), Wonder Woman (2017), Justice League (2017), Wonder Woman 1984 (2020), Zack Snyder's Justice League (2021), Shazam! Η Οργή των Θεών (2023) και The Flash (2023). Μια ταινία τοποθετημένη στο Σύμπαν της DC (DCU) βρίσκεται σε ανάπτυξη.

 Ιστορικά στοιχεία 
Η πρώτη εμφάνιση του Γουόντερ Γούμαν έγινε στο τεύχος 8 του περιοδικού All Star Comics τον Δεκέμβριο του 1941. Μαζί με τον Superman αποτελούν τους πρώτους υπερήρωες και είναι από τους πιο δημοφιλείς χαρακτήρες ιστοριών κόμικ.

Η Γουόντερ Γούμαν ανήκει στην αμερικάνικη εταιρεία DC Comics η οποία και εκδίδει τις ιστορίες της.

Δυνάμεις και ικανότητες
Η Νταϊάνα απεικονίζεται ως μια αριστοτεχνική αθλήτρια, ακροβάτισσα, μαχήτρια και στρατηγός, εκπαιδευμένη και έμπειρη σε πολλές αρχαίες και σύγχρονες μορφές ένοπλης και άοπλης μάχης, συμπεριλαμβανομένων των αποκλειστικών  πολεμικών τεχνών των Αμαζόνων. Σε ορισμένες εκδόσεις, η μητέρα της την εκπαιδευτεί, ως Wonder κορίτσι, για μια μελλοντική καριέρα ως Wonder Woman. Παρουσιάζεται ως ιδιαίτερα εκπαιδευμένη στη χρήση των Αμαζονίων βραχιολιών της για να σταματήσει τις σφαίρες και να ξέρει να χρησιμοποιεί χρυσό λάσο που έχει στην κατοχή της. Ο Μπάτμαν την αποκάλεσε κάποτε η «καλύτερη σώμα με σώμα μαχήτρια στον κόσμο». Η σύγχρονη εκδοχή του χαρακτήρα είναι γνωστό ότι χρησιμοποιεί ωστική κυματική δύναμη όταν το κρίνει αναγκαίο. Έχει επίσης γνώση στην ψυχολογία, όπως κάνουν οι Αμαζόνες αδερφές της.

 Παραπομπές 

Εξωτερικοί σύνδεσμοι
 Επίσημη ιστοσελίδα 

Κατηγορία:Υπερήρωες της DC Comics
Κατηγορία:Έλληνες φανταστικοί χαρακτήρες
Κατηγορία:Κόμικς που έγιναν ταινίες
Κατηγορία:Κόμικς που έγιναν τηλεοπτικές σειρές
Κατηγορία:Κόμικς που έγιναν βιντεοπαιχνίδια
Κατηγορία:Φανταστικοί χαρακτήρες με αθανασία
Κατηγορία:Φανταστικοί μυστικοί πράκτορες
Κατηγορία:Χαρακτήρες κόμικς που δημιουργήθηκαν το 1941